บาทเปิด 29.96 บาทต่อดอลลาร์เคลื่อนไหวกรอบแคบ
เงินบาทเปิดตลาด 29.96 บาทต่อดอลลาร์ เคลื่อนไหวกรอบแคบ หลังสหรัฐออกมาตรการกระตุ้นเศรษฐกิจ ให้กรอบวันนี้ 29.95-30.05บาทต่อดอลลาร์
15 ม.ค. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 29.96 บาท/ดอลลาร์ จากเย็นวานนี้ที่ปิดตลาดที่ระดับ 29.99 บาท/ดอลลาร์
วันนี้คาดว่าเงินบาทยังเคลื่อนไหวในกรอบแคบๆ ตลาดให้ความสนใจกับการประกาศมาตรการกระตุ้นเศรษฐกิจของสหรัฐ ที่ชื่อว่า "American Rescue Plan" ของนายโจ ไบเดน ประธานาธิบดีสหรัฐ วงเงิน 1.9 ล้านล้านดอลลาร์ เพื่อช่วยเหลือประชาชนและภาคธุรกิจจากผลกระทบการระบาดโควิดในสหรัฐ ขณะที่ปัจจัยในประเทศ ตลาดยังให้ความสำคัญกับสถานการณ์การระบาดของไวรัสโควิดเช่นกัน
นักบริหารเงิน คาดว่า วันนี้เงินบาทจะเคลื่อนไหวในกรอบ 29.95-30.05 บาท/ดอลลาร์